Gorilov potok

Gorilov potok je krátky vodný tok v Jablunkovskom medzihorí na území okresu Čadca a Frýdek-Místek v Česku. Je to pravostranný prítok Čierňanky v povodí Kysuce, má dĺžku približne 1,6 km a je tokom V. rádu. 

 Priebeh toku 
Potok pramení v českej časti Jablunkovského medzihoria, na okraji obce Hrčava, v nadmorskej výške približne  Od prameňa na okraji intravilánu tečie južným smerom, oblasťou s nesúvislým lesným porastom. Onedlho sa pod lokalitou Ku Kopcom dostáva na štátnu hranicu so Slovenskom, kde priberá malý pravostranný prítok a stáča sa na juhovýchod. Opúšťa hraničnú čiaru a pokračuje údolím s nesúvislým porastom na juh, slovenskou časťou Jablunkovského medzihoria. Už na slovenskom území priberá významný ľavostranný Valov potok a údolím, zovretým od západu Kozovymi vŕškami () a od východu Valmi (), pokračuje na juh. Popod most Valy križuje diaľnicu D3 do Poľska, pod ktorou zároveň priberá malý pravostranný potok z úbočia Kozovych vŕškov. Na dolnom toku tečie popri miestnej ceste k obci Čierne, na ktorej okraji križuje železničnú trať Čadca – Zwardoń a následne sa v nadmorskej výške približne  vlieva ľavostranne do Čierňanky v povodí rieky Kysuca. Potok patrí do širšieho povodia rieky Váh. 

Gorilov potok pramení a v hornej časti preteká územím obce Hrčava v okrese Frýdek-Místek v českom Moravsko-sliezskom kraji, odkiaľ prechádza na územie obce Čierne v okrese Čadca v Žilinskom kraji, kde aj ústí.

 Referencie 

 Pozri aj 
 Zoznam vodných tokov v povodí Kysuce
 Jablunkovské medzihorie

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Jablunkovskom medzihorí
Kategória:Povodie Kysuce
Kategória:Vodné toky v okrese Čadca
Kategória:Čierne